
HVAD KAN DU LÆSE I DETTE DOKUMENT? 

Dette dokument beskriver de elementer, som Aarhus Kom¬ 
mune anser som helt centrale i udviklingen af Gellerup og 
Toveshøj. 

Dokumentets første del udgør en ramme for udviklingen i 
området. 

Dernæst fremlægges relevant viden om byudvikling i ud¬ 
satte boligområder. Her beskrives, hvorfor det er afgørende 
at skabe en god by for børn, hvis udviklingen af Gellerup og 
Toveshøj skal lykkes. En god by for børn er nemlig en god 
by for alle. 

Endelig præsenteres de greb, der skal gennemføres for at 
komme i mål med at gøre Gellerup og Toveshøj til en attrak¬ 
tiv bydel i Aarhus. Det illustreres med et udviklingsscenarie. 

Udviklingsscenariet viser, hvordan Gellerup og Toveshøj 
fortsat kan udvikles gennem kvartersdannelse og nye by¬ 
funktioner. Det skal ske via fortætning, etablering af nye 
boligtyper, nedrivninger af almene boliger og renovering i 
høj kvalitet. 

God læselyst 

EFFEKT 

Blågårdsgade 8, 2. sal 
2200 København N 

www.effekt.dk 


Billedrettigheder 

Rettigheder til alle billeder tilhører Aarhus Kommune med¬ 
mindre andet er angivet. 

FORORD 


Brabrand Boligforening og Aarhus Kommune indgik i 2010 
en aftale, som dannede baggrund for en fælles dispositi¬ 
onsplan for Gellerup og Toveshøj. De to organisationer har 
efterfølgende arbejdet tæt sammen om at realisere den 
ambitiøse byudvikling, der blev vedtaget med dispositi¬ 
onsplanen. Gellerup og Toveshøj har derfor gennemgået 
en række gennemgribende forandringer, og flere er på vej. 
Målet er at skabe en attraktiv bydel i Aarhus. 

I foråret 2018 kom regeringen med et nyt lovforslag for ud¬ 
satte boligområder i Danmark. Loven blev vedtaget senere 
på året. Som en del af den nye lovgivning skal der laves 
udviklingsplaner for Danmarks hårde ghettoer i et samar¬ 
bejde mellem de berørte boligorganisationer og kommuner. 
Udviklingsplanerne skal redegøre for, hvordan andelen af 
almene boliger i områderne bliver reduceret til 40 pot. 

I juni 2018 vedtog Aarhus Byråd en aftale om udsatte bolig¬ 
områder, der beskriver, hvordan indsatsen i byens udsatte 
boligområder skal formes. For Gellerup og Toveshøj gæl¬ 
der, at den udvikling, der allerede er sat i gang, skal fort¬ 
sætte og forstærkes. 

De efterfølgende sider giver, med afsæt i Aarhus Kommu¬ 
nes aftale om udsatte boligområder, inspiration til de kom¬ 
mende drøftelser i forbindelse med udarbejdelse af udvik¬ 
lingsplanen for Gellerup og Toveshøj. Udviklingsplanen skal 
indsendes til Transport-, Bolig- og Bygningsministeriet i juni 
2019. 

Dokumentet har været tilrettet løbende i dialog med interne 
og eksterne parter. To specifikke ændringer skal fremhæ¬ 
ves. I aftalen fra 2018 var det besluttet at sælge en blok 
på 120 boligenheder. Blandt andet efter dialog med mar¬ 
kedsinteressenter er det vurderingen, at dette ikke er øko¬ 
nomisk realiserbart. Det afgøres derfor ikke på nuværende 
tidspunkt, men drøftes på et senere tidspunkt. 

For det andet er der lavet en etapeopdeling af udviklings¬ 
planen: 

1. etape omfatter Gellerup og gennemføres i perioden 
2020-2026 

2. etape omfatter Toveshøj og gennemføres i perioden 
2024-2030 

I Udviklingsscenariet udpeges der konkrete blokke til reno¬ 
vering og nedrivning i Gellerup i etape 1, mens der alene 
fastsættes et antal blokke til renovering og nedrivning i To¬ 
veshøj i etape 2, men ikke en konkret stillingtagen til hvilke 
blokke. Der tages stilling til, hvilke blokke, der skal reno¬ 
veres hhv. nedrives i Toveshøj senest i 2023 med henblik 
på, at renoveringer i etape 2 kan gennemføres fra 2024 og 
nedrivninger fra 2025. 

01 NY LOVGIVNING SÆTTER NYE RAMMER FOR 
UDVIKLINGEN 




I november 2018 vedtog Folketinget ny lovgivning for udsat¬ 
te boligområder. Med den bliver der stillet krav om reduk¬ 
tion af andelen af almene familieboliger til max. 40 procent 
i de "hårde ghettoområder”. Gellerup og Toveshøj kategori¬ 
seres som en "hård ghetto”. 

Som følge af den nye lovgivning skal Aarhus Kommune og 
Brabrand Boligforening samlet indsende en udviklingsplan 
til godkendelse hos Transport-, Bygge- og Boligministeren 
senest juni 2019. 

Loven rummer flere redskaber til reduktion af andelen af 
almene familieboliger, blandt andet: 

• Fortætning med ejerboliger, andelsboliger, almene 
ungdoms- og ældreboliger og private udlejningsboliger. 

• Salg af almene familieboliger til ejerboliger, private ud¬ 
lejningsboliger eller andelsboliger. 

• Nedrivning af almene familieboliger. 

• Ommærkning af almene familieboliger til almene ung¬ 
doms- og ældreboliger. 

Der bliver taget afsæt i antallet af almene familieboliger i 
området i 2010. 

AFTALE OM UDSATTE BOLIGOMRÅDER I AARHUS KOMMUNE 
2018 

En bred forligskreds i Aarhus Byråd vedtog i juni 2018 "Afta¬ 
le om udsatte boligområder i Aarhus Kommune”. Alle parti¬ 
er i byrådet undtagen Enhedslisten står bag aftalen. 

Et element i aftalen er afgrænsningen af boligområdet. Da 
Gellerup og Toveshøj oprindeligt blev etableret, var der en 
del grønne friarealer i kanten af området. Arealer, der nu er 
ved at blive udviklet og bebygget. Aftalen slår fast, at disse 
arealer ikke skal indgå i udviklingsplanen alene for at nå 
hurtigere til 40 procent. Målet er en velfungerende bydel, 
og de 40 procent almene boliger er et middel hertil, ikke 
et mål i sig selv. Derfor skal fokus være på, at der bliver 
truffet de nødvendige beslutninger for at sikre forandringen 
fra boligområde til en bydel med en blandet beboersam¬ 
mensætning - en beboersammensætning, der nærmer sig 
Aarhus, hvad angår niveauet for beskæftigelse, uddannel¬ 
se, kriminalitet osv. 

Forligspartierne i Aarhus Kommune er enige om at opføre 
nye almene boliger som erstatning for de almene boliger, 
der bliver nedrevet eller solgt i forbindelse med de kom¬ 
mende udviklingsplaner i Gellerup, Toveshøj og Bispehaven. 
De kommende nye almene boliger skal placeres i andre 
dele af byen, sådan at målet om at skabe en blandet by 
realiseres både gennem udvikling af de udsatte byområder 
og resten af byen. 


o 

Gellerup og Toveshøj er en del af Aarhus, og derfor 
skal udviklingen ses i sammenhæng med udvik¬ 
lingen af resten af byen. Vi baserer derfor vores 
arbejde i området på Aarhus Kommunes bydæk¬ 
kende strategier og politikker. 


UDVIKLINGENS FORANKRING 

Fundamentet for en positiv forandring af Gellerup og To¬ 
veshøj vil fortsat være en kombination af fysiske og sociale 
indsatser. 

Den fortsatte fysiske omdannelse af bydelen bygger videre 
på principperne i dispositionsplanen fra 2011. Samtidig er 
udviklingen forankret i en række af Aarhus Kommunes gæl¬ 
dende politikker og strategier: 


• Beskæftigelsespolitik, 2018. 

• Kommuneplan, 2017. 

• Fælles strategi for indsatsen i udsatte boligområder, 
2017. 

• Boligpolitik, 2016. 

• Kvalitetsguide til alment nybyggeri, 2016. 

• Medborgerskabspolitik, 2016. 

• Planstrategi, 2015. 

• Børne- og Ungepolitik, 2015. 

• Sundhedspolitik, 2014. 

• Integrationspolitik, 2007. 

FRA EN ISOLERET 0 


TIL EN DELAF BYEN 

AFTALE OM UDSATTE BOLIGOMRÅDER, AARHUS KOMMUNE, JUNI 2018 


Forligspartierne bag aftalen er enige om, at følgende 

elementer skal indgå i en udviklingsplan for området: 

• Nedrivning af yderligere 600 familieboliger. 

• Salg af 120 familieboliger (1 stor blok). 

• Nybyggeri/fortætning af ca. 450 enheder erhverv. 

• Nybyggeri/fortætning med ca. 1.600 enheder pri¬ 
vate boliger. 

Forligspartierne er herudover enige om, at der som en 

del af udviklingsplanen skal være fokus på: 

• At tiltrække og udvikle byfunktioner. 

• At sikre høj kvalitet i renoveringerne, bl.a. ift.: Arki¬ 
tektur, vedligeholdelse, lejlighedstyper og planløs¬ 
ning. 

• At skabe kvarterer med hver deres karakteristika. 

• At skabe mulighed for at opdele afdelinger i mindre 
enheder som afspejler kvartersdannelse og byfunk¬ 
tioner. 


• At skabe den nødvendige plads til Verdensbadet 
som en del af Sports- og Kulturcampus. 

• At udviklingen af erhverv langs Edwin Rahrs Vej 
styrkes. 

• At omdanne en eller flere eksisterende blokke til 
punkthuse. 

• At skabe strukturelle forandringer i Toveshøj og i 
D o rt e s ve j kva rt e re rn e. 

• At udnytte de attraktive områder langs byparken til 
tæt-lavt boligbyggeri. 

• At understøtte udviklingen af en attraktiv og levende 
bygade. 

• At opnå synergi mellem erhverv og boliger. 

Aftalen har desuden fokus på at styrke den kommunale 

indsats for børn og unge, udsatte familier, beskæftigel¬ 
se, tryghed, kommunikation og medborgerskab. 

02 VISION 




FRA 0 TIL BY 

Gellerup og Toveshøj har i mange år ligget som et isoleret boligområde på kanten af Aarhus. 
Målet med omdannelsen er at gøre Gellerup og Toveshøj til en del af byen. 

En evt. kommende letbane/et højklassificeret kollektivt transportmiddel binder byen sammen påny 

- fra Aarhus 0 til Brabrand. 





I 2030 er der i Gellerup og Toveshøj gjort op med områdets 
fysiske og sociale isolation, og bydelen er omdannet til en 
blandet bydel med en alsidig beboersammensætning, et 
sikkert og trygt nærmiljø, et rigt byliv og en oplevelsesrig 
arkitektur. 

Det, der i dag primært opleves som to store almene bolig¬ 
afdelinger, er omdannet til en række bykvarterer, der med 
hver sin karakter og identitet hænger sammen med den 
omkringliggende by. Bydelen er bundet sammen af ny in¬ 
frastruktur og ikke mindst af et kommende højklassificeret 
kollektivt transportmiddel, der løber lige igennem området. 
Området har også fået en række nye byfunktioner og at¬ 
traktioner, som gør, at besøgende fra Brabrand og resten af 
Aarhus lægger vejen forbi. 

Bykvartererne rummer mange forskellige boligformer og 
erhvervsbyggerier. De tilbageblevne blokke er blevet reno¬ 
veret, og nye bygninger er kommet til. 

Området er nu en del af Brabrand, hvor det er rart at vokse 
op, hvor børn trives i gode daginstitutioner og dygtiggør sig 
i skoletiden, og hvor lige så mange af bydelens voksne er 
på arbejdsmarkedet som i den omkringliggende by. Måske 
er deres arbejdsplads også i nogle af de nye funktioner, 


o 

Med de næste skridt i udviklingen af Gellerup og 
Toveshøj vil der være fokus på at få skabt kvar¬ 
terer og nabolag, som i gadeniveau er trygge og 
attraktive - også for de målgrupper, der ønskes 
fastholdt og tiltrukket til området. 


der er kommet til. Både bydelens borgere og besøgende 
benytter stedets muligheder for et aktivt fritidsliv. Der er 
muligheder for at få kulturelle oplevelser og dyrke motion. 
Her er sunde og stærke fællesskaber, og forskellige men¬ 
nesker mødes på kryds og tværs, ligesom de nye funktio¬ 
ner skaber rum for at mødes på tværs af byen. 

Centralt i visionen er målet om at omdanne Gellerup og To¬ 
veshøj fra at være et lukket boligområde til en åben, attrak¬ 
tiv og blandet del af Brabrand og Aarhus. En bydel, der er 
med til at skabe de bedste forudsætninger for at børn kan 
trives og vokse op. En god by for børn er en god by for alle! 

03 GELLERUP OG TOVESHØJ I TAL 


I forbindelse med dispositionsplanen for Gellerup og Toves¬ 
høj blev der vedtaget en række effektmål. Flere af effekt¬ 
målene har som målsætning, at Gellerup og Toveshøj på de 
enkelte parametre skal være som resten af Aarhus, mens 
andre effektmål måler på, om der sker en positiv udvikling. 

For beskæftigelse og uddannelse gælder det bl.a., at Gelle¬ 
rup og Toveshøj skal nå Aarhus-niveau i 2030, mens det for 
fx sundhed gælder, at der skal ske en positiv udvikling, der 
som et minimum er bedre end udviklingen i Aarhus generelt 

Selv om der er fremgang at spore, er vi langt fra i mål. Gel¬ 
lerup og Toveshøj adskiller sig markant fra resten af Aarhus 
på flere afgørende parametre. Det tydeliggør, at der fortsat 
er brug for en vedvarende social indsats, kombineret med 
massive fysiske forandringer, for at nå i mål. 

Effektmålene dækker følgende områder: 

• Beskæftigelse 

• Uddannelse 

• Udsatte børn og unge 

• Sundhed 

• Tryghed 

• Medborgerskab 

• Image 

• Kultur og fritid 


UNGDOMSUDDANNELSE 


V 



I 2018 er der 

3 GANGE 

så mange 24-årige i Gellerup og 
Toveshøj, uafhængigt af køn, der 
ikke har afsluttet eller er i gang 
med en ungdomsuddannelse som i 
Aarhus udenfor de almene 
boligområder (pr. 100 borgere). 


Kilde: BoSoc 


UDDANNELSESPARATHED 

i 2018 har 

3 GANGE 

så mange børn i 
Gellerup og Toveshøj ikke 
opnået mindst 02 i både dansk 
og matematik i 9. klasse som i 
resten af Aarhus Kommune (pr. 
100 borgere). 



Kilde: Aarhus Kommune 


GENNEMSNITSINDKOMST 



i 2018 er 

gennemsnitsindkomsten i 
Gellerup og Toveshøj 


54% 


af landsgennemsnittet 


Kilde: Trafik-, Bygge- og Boligstyrelsen 


I ARBEJDE (SELVFORSØRGENDE MED VIRKSOMHEDSTILKNYTNING) 


i i 

fti 


GELLERUP OG TOVESHØJ 

1,7/10 

2,5/10 


af kvinder i Gellerup og 
Toveshøj mellem 18-64 år 

er selvforsørgende 

af mænd i Gellerup og 
Toveshøj mellem 18-64 år 

er selvforsørgende 


mm 


AARHUS (UDEN FOR DE ALMENE BOLIGOMRÅDER) 


5,2/10 


af kvinder i Aarhus uden for de alme¬ 
ne boligområder mellem 18-64 år er 

selvforsørgende 


5,8/10 


af mænd i Aarhus uden for de alme¬ 
ne boligområder mellem 18-64 år er 

selvforsørgende 


Kilde: BoSoc 

AARHUS VOKSER - OG SAMMENHÆNGSKRAFTEN SKAL VOKSE 
MED 

Aarhus vokser - for tiden med 5000 indbyggere pr. år. I takt 
med byvæksten skal der udvikles gode bydele i hele byen. 
De næste skridt i den fysiske forandring af Gellerup og To¬ 
veshøj omfatter blandt andet, at der vil blive bygget nye 
private boliger og erhverv, og der vil blive skabt nye byrum 
og kvarterer. Det skal være med til at skabe en bydel med 
en varieret beboersammensætning og flere gode rollemo¬ 
deller, som børn og unge kan følge og spejle sig i. 

Men gode boliger og attraktive kvarterer, byrum og funk¬ 
tioner gør det ikke alene, og det tager tid, før det nye liv 
i bydelen har slået rødder, og nye fællesskaber er vokset 
frem. Derfor skal den fysiske omdannelse kombineres med 
målrettede sociale indsatser, som skal være med til at sik¬ 
re, at beboersammensætningen i Aarhus og Gellerup i høje¬ 
re grad ligner hinanden, og at vi når i mål med de vedtagne 
effektmål. 


HELBRED 



SUNDHED FOR BØRN 



i 2018 er 

6 GANGE 

så mange i Gellerup og Toves¬ 
høj på helbredsbetinget over¬ 
førselsindkomst som i Aarhus 
udenfor de almene boligområ¬ 
der (pr. 100 borgere) 


Kilde: BoSoc 


AARHUS KOMMUNE 


UDSATTE BØRN OG UNGE 


i 2018 er 


8 GANGE 

gange så mange 10 - 17 årige 
sigtet for kriminalitet i Gellerup 
og Toveshøj som i resten af 
Aarhus. 


Kilde: Aarhus Kommune 




Kilde: Aarhus Kommune 


ANDEL TRYGGE BORGERE 


TANDSUNDHED HOS BØRN 



i 2017 havde 

8 GANGE 

så mange 3 årige børn i 
Gellerup og Toveshøj over 6 
huller i tænderne som i resten 
af Aarhus Kommune (pr. 100 
borgere) 



Kilde: Politiets tryghedsundersøgelser 2013-2018 


Kilde: Aarhus Kommune 

04 EN GOD BY FOR BØRN ER EN BLANDET BY 




Det er børnene og de unge, der tegner bydelens fremtid, 
og det er deres trivsel, der står forrest i det næste skridt i 
udviklingen af Gellerup og Toveshøj. 

Børn og unge i Gellerup og Toveshøj skal have de samme 
muligheder for at forfølge deres drømme og skabe sig en 
god tilværelse som andre børn og unge i Aarhus Kommune. 
Derfor skal udviklingen af bydelen ske, så den understøtter 
lige muligheder for alle børn og unge - i Gellerup og Toves¬ 
høj som i resten af byen. 

ET SPEJL AF SAMFUNDET 

Børn og unge spejler sig i deres nærområde, og de opbyg¬ 
ger fællesskaber i familien, i fritiden, i daginstitutionen og 
i skolen. Det er her, de lærer, hvordan verden ser ud, og 
de møder den kultur og de normer, de skal forholde sig til. 
Derfor skal der i bydelen generelt være fokus på at skabe 
mødesteder, der både har en nærhed til børn og unge, og 
som samtidig tilbyder dem et spejl af samfundet. 

Den videre udvikling af bydelen skal derfor ske med et blik 
for, hvordan byen ser ud i børnehøjde: Hvordan ser verden 
ud, når den spejler sig i øjnene på et barn? Hvad er det, han 
eller hun ser? Er det et område med mennesker med for¬ 
skellige livsvilkår, etniciteter osv., eller er det et monokultu¬ 
relt og -socialt udsat område? Er huse og omgivelser til at 
overskue, og gør området et barn trygt? Det er væsentligt 
at huske, at et barns radius og perspektiv ikke er særligt 
stort - barnet spejler det og dem, der er helt tæt på og 
ikke nødvendigvis det eller dem, der er i et andet kvarter i 
bydelen. Derfor er en tydelig bydel, tydelige bykvarterer og 
gode nabolag vigtige. 


ALDER 



Dobbelt så stor en andel af 
borgerne i Gellerup og Toveshøj 
er under 18 år sammenlignet 
med Aarhus uden for de almene 
boligområder. 


18% 

under 18 år 


GELLERUP OG TOVESHØJ AARHUS UDEN ALMENE 

BOLIGOMRÅDER 


O 

Der skal skabes naturlige mødesteder for nye og 
nuværende beboere og deres børn. Der skal være 
mulighed for at etablere attraktive dagtilbud, sko¬ 
letilbud og fritidstilbud, som sikrer mødet mellem 
forskellige kulturer og afspejler en bydel i social 
balance. 

Det skal ske for at bryde den kulturelle margi¬ 
nalisering af børn, der allerede bor i Gellerup og 
Toveshøj, og for at tiltrække ressourcestærke 
børnefamilier. 


BØRN OG UNGE SPEJLER SIG I DERES NÆROMRÅDE OG DE KUL¬ 
TURER OG NORMER, DET RUMMER 

Børn og unge fra kulturelt marginaliserede familier har en 
øget risiko for lavt selvværd, som kan skyldes, at de i højere 
grad føler sig anderledes og oplever at skille sig ud. Samti¬ 
dig har børn og unge fra kulturelt marginaliserede familier 
en øget risiko for at udvikle antisocial adfærd og ende i kri¬ 
minalitet [Rambøll, 2016). 

En manglende samhørighed med det danske samfund og 
dermed manglende spejling i andre eller forskellige kulturer 
skaber nemt en ”dem og os”-holdning. For børn og unge 
giver det en oplevelse af "udenforskab” og en oplevelse af 
at være sat udenfor vigtige sammenhænge, af ikke at høre 
til, ikke at være med og ikke at passe ind i fællesskaber, 
uddannelsesinstitutioner, arbejdsliv m.m. 

Oplevelsen af ’udenforskab’ resulterer for nogle unge i, 
at de orienterer sig mod andre (gade)fællesskaber, som 
eksempelvis kriminelle bander, hvor de oplever, at de har 
lettere adgang til status, tilhørsforhold og respekt (Bruse- 
lius-Jensen & Pless, 2016). Der er risiko for, at disse unge 
udvikler en modkultur til det samfundssystem, de oplever 
at være udelukket fra, og at de decideret vender sig mod 
samfundet og udvikler sig til modborgere snarere end med¬ 
borgere. Årsagen kan bl.a. være manglende uddannelse, 
negative forventninger, stempling og stigmatisering knyttet 
til både deres etniske oprindelse og området, de bor i (Soei, 
2011 ). 

For at modvirke, at børn og unge søger ind i negative fæl¬ 
lesskaber som fx gade- eller bandefællesskaber, er det vig¬ 
tigt at have for øje, hvilke fællesskaber de tilbydes i stedet. 




Kilde: BoSoc 

Vi skal skabe en by med en blandet 
beboersammensætning ved at planlægge en 
mangfoldighed af boliger i alle bydele - både når 
det gælder boligtyper, boligstørrelser, prisniveauer 
og ejerformer. 

Den blandede by er en afgørende forudsætning 
for at skabe en god by for børnene i Gellerup 
og Toveshøj og i resten af byen. Vi ved, at den 
blandede by giver bedre forudsætninger for at 
klare sig fremadrettet i livet i forhold til at bo 
i socialt udsatte boligområder. Vi ved også, at 
udsatte boligområder kan løftes via fysiske og 
sociale indsatser. 


VI SKAL SKABE RUM FOR POSITIVE NETVÆRK FOR BØRN OG 
UNGE 

Positive netværk og venskaber er en central beskyttelses¬ 
faktor, idet omgivelserne kan medvirke til at sætte sunde 
standarder for barnet og den unge. For kulturelt margina- 
liserede børn og unge er et interkulturelt netværk en be¬ 
skyttelsesfaktor, idet det er med til at bryde kulturel mar¬ 
ginalisering og kan facilitere inklusion. Et stærkt netværk 
begrænset til egen etniske eller kulturelle gruppe kan om¬ 
vendt være med til at skabe en os og dem-relation og der¬ 
med fremme kulturel marginalisering (Rambøll, 2016). 

I udsatte områder har daginstitutioner og skoler en endnu 
større opgave end i andre bydele i forhold til at socialisere, 
dvs. forme og danne barnet, så det medfører en udvikling 
af de kompetencer, der skal til for at kunne mestre det 
nære samfund, som barnet er en del af (Frønæs, 1999). 
Den opgave er meget svær, hvis institutioner og skoler har 
en børnesammensætning, der er udfordret af en overvægt 
af børn, der opdrages i familier, som er dårligt integrerede 
og dermed har svært ved at videregive kultur og normer fra 
det danske samfund til deres børn. 

DEN BLANDEDE BY 

Det er Aarhus Kommunes afsæt, at den blandede by er en 
afgørende forudsætning for at skabe bedre vilkår for børn 
og unge - ikke bare i Gellerup og Toveshøj, men i hele byen. 
Det er det, fordi vi ved, at der er en række afgørende positi¬ 
ve effekter ved den blandede by. Effekter der kan understøt¬ 
te børns muligheder for at blive aktive medborgere i byen. 


Den videre udvikling af Gellerup og Toveshøj skal derfor 
sikre, at området omdannes til en bydel, der kan byde på 
attraktive boliger og kvarterer - ligesom resten af Aarhus. 
Der skal være en kombination af stærke og efterspurgte 
funktioner, fx et attraktivt skoletilbud, dagsinstitutioner og 
fritidstilbud og blandede boligtyper og byrum i høj arkitek¬ 
tonisk og byggeteknisk kvalitet. Derudover skal der være 
gode, interessante og varierede byfunktioner som fx bio¬ 
graf, caféer, butikker og servicetilbud. 

HVORDAN SKABER VI EN BLANDET BYDEL? 

For at skabe en blandet bydel, skal bydelens flyttemønstre 
ændres, så flere af de ressourcestærke borgere, der bor i 
bydelen i dag, bliver boende, og flere ressourcestærke bor¬ 
gere flytter til. Området skal gøres attraktivt for ressour¬ 
cestærke grupper, som i dag vælger bydelen fra. 

Et middel til at ændre bydelens flyttedynamikker er Aarhus 
Kommunes boligpolitik, som har til formål at modvirke op¬ 
splitningen af byen og styrke den sociale sammenhængs¬ 
kraft. Det kræver et balanceret boligmarked, der understøt¬ 
ter byens mangfoldighed gennem et varieret udbud af bl.a. 
boligtyper og boligstørrelser, prisniveauer og ejerformer i 
alle bydele. 

To af de redskaber, Aarhus Kommune bruger for at skabe 
en blandet by, er at: 

• Støtte byggeri af almene familieboliger og almene ung¬ 
domsboliger med henblik på, at de fortsat udgør ca. en 
fjerdedel af boligmassen. 

• Muliggøre etablering af ejerboliger i udsatte boligområ¬ 
der, som kan fastholde og tiltrække ressourcestærke 
beboergrupper. 

I Gellerup og Toveshøj handler det bl.a. om at tilføre områ¬ 
det nye, attraktive bosætningsmuligheder med boligtyper 
målrettet børnefamilier fx ejerbolig. 

HVAD VED VI OM FLYTTEMØNSTRE I ALMENE BOLIGOMRÅDER? 

I dag sker der en stor fraflytning fra Gellerup og Toveshøj 
af bl.a. ressourcestærke beboere. Det er en tendens, som 
er afgørende at ændre for at opnå en blandet beboersam¬ 
mensætning. 

I rapporten ”Ressourcestærke børnefamiliers flytteratio- 
naler” (2018) undersøger Center for Boligsocial Udvikling 
(CFBU) rationalet bag ressourcestærke børnefamiliers fra¬ 
flytning fra de 200 største almene boligområder i Danmark. 
Undersøgelsen viser, at ønsket om at eje hus og have har 
indflydelse på 77 % af alle de ressourcestærke børnefa¬ 
milier, som flytter væk. Særligt det at få egen have er en 
væsentlig faktor (Foldgast, Glad og Larsen, 2018). Et andet 
vigtigt rationale for fastholdelse er, at familierne har ad- 


12 


2019 04 30_GTU forarbejde-050519-med beskæringer.indd 12 




08-05-2019 19:59:49 
































gang til en bolig, der opfylder en moderne børnefamilies 
krav, samt at der er en tilstrækkelig variation i boligernes 
størrelse, antal værelser osv. Et tredje rationale for fast¬ 
holdelse er, at der bliver taget hånd om de sociale udfor¬ 
dringer, der er i boligområdet. Endeligt har det en betydning 
for fastholdelse, at der er gode skole- og daginstitutioner 
[Foldgast, Glad og Larsen, 2018). 

DEN BLANDEDE BY ER PÅ VEJ, MEN... 

I Gellerup og Toveshøj er der allerede gang i omfattende 
strukturelle og fysiske forandringer. Der er anlagt ny infra¬ 
struktur og vigtige nye byfunktioner er på vej. Det samme 
gælder nyt boligbyggeri, men med en overvægt af lejlig¬ 
hedsbyggeri - herunder mange små lejligheder. 


o 

For at øge Gellerup og Toveshøjs attraktionsværdi 
anbefales det, at der - udover et fortsat fokus på 
sociale indsatser og gode skole- og daginstitu¬ 
tionstilbud - i den videre udvikling tilføres flere 
attraktive rækkehuse med private haver for at 
fastholde og tiltrække ressourcestærke familier, 
da det nuværende boligudbud ikke matcher deres 
ønsker. 


HVAD VED VI OM EFFEKTER AF DEN BLANDENDE BY? 

Der er evidens for, at strukturelle og fysiske forandringer i 
udsatte boligområder i samspil med sociale indsatser ska¬ 
ber vedvarende positive sociale forandringer - ikke bare på 
individniveau, men også på bydelsniveau. 

Målet med strukturelle og fysiske forandringer er at ændre 
de udsatte områder fra at være isolerede og monofunktio¬ 
nelle boligområder til at blive funktionsblandede bydele der 
hænger sammen med den omkringliggende by. 

De positive sociale effekter handler blandt andet om ar¬ 
bejdsløshed, uddannelsesniveau, indkomstniveau, krimi¬ 
nalitet, andel af beboere på overførselsindkomst, tryghed, 
tillid og samfundsengagement. Der kan også ses et løft 
af de oprindelige beboeres indtægtsniveau, tryghed, tillid, 
stolthed og livskvalitet, ligesom kombinationen af fysiske 
og sociale indsatser medfører en imageforbedring af områ¬ 
det (Bjørn og Holek, 2014). 

Den blandede by er en del af forudsætningen for at ska¬ 
be rammer for lige muligheder for alle på tværs af sam¬ 
fundslag. Udenlandske studier viser, at et område eller en 
bydel, der er blandet på tværs af indkomstskel, reducerer 


en række negative effekter i form af negative sociale in- 
teraktioner, dårlige rollemodeller, manglende ejerskab og 
negativ adfærd i området samt stigmatisering af området 
(Galster, 2018). 

Strategier for den blandede by har desuden betydning for 
et område ved, at ressourcestærke borgere gennem købe¬ 
kraft og krav påvirker et områdes serviceniveau og derigen¬ 
nem skaber grundlag for fx bedre skoler, fritidsaktiviteter 
og flere butikker (Bech-Danielsen og Stender, 2017). 

HVAD VED VI OM DE NEGATIVE EFFEKTER I ET UDSAT BOLIG¬ 
OMRÅDE? 

Amerikanske studier viser, at andelen af borgere med so¬ 
cialt udfordrende adfærd stiger, når koncentrationen af 
borgere med de laveste indkomster er højere end 20 pro¬ 
cent (Galster, 2018). Denne tendens understøttes af dansk 
forskning, der påviser to negative sociale effekter; nemlig i 
forhold til kriminalitet og den mentale sundhed, da krimina¬ 
litet smitter, og mænds mentale sundhed forværres ved at 
bo i et udsat boligområde (Dustmann & Landersøe, 2018; 
Dohlmann Weatherall, Boje-Kovacs & Greve, 2018). 

Svenske studier viser, at borgernes fremtidige indkomst 
falder, når koncentrationen af borgere med de 30 procent 
laveste indkomster er højere end 15 procent i et område 
(Galster et al. 2007). Der er dog ikke gennemført lignende 
studier i Danmark, og der bør tages forbehold for at over¬ 
sætte udenlandske erfaringer direkte til en dansk kontekst. 

Meget tyder dog på, at der er en grænse for, hvor stor kon¬ 
centration af borgere med lavere indkomst et lokalområde 
kan rumme og samtidig forblive et velfungerende lokalmil¬ 
jø. Data fra Trafik-, Bygge- og Boligstyrelsen viser, at Gel¬ 
lerup og Toveshøj i 2018 havde en gennemsnitsindkomst 
på 54 procent af landsgennemsnittet - det er dermed et af 
Danmarks fattigste områder (Transport-, Bygnings- og Bo¬ 
lig ministeriet, 2018). Gellerup og Toveshøj har derved ka¬ 
rakteristika, som forskning andre steder har påpeget som 
udslagsgivende for at skabe negative sociale effekter. 

05 POSITIV OMDANNELSE ER I GANG 


HVAD HAR VI ALLEREDE GJORT? 

Udviklingen i Gellerup og Toveshøj har været i gang længe, og mange 
ændringer er allerede gennemført eller på vej. Figuren giver et overblik 
over gennemførte eller planlagte forandringer. 



Med udgangspunkt i helhedsplanen for Gellerup og Toves¬ 
høj blev Brabrand Boligforening og Aarhus Kommune i juni 
2010 enige om grundlaget for en dispositionsplan (2011) 
for området. Målet er at omdanne Gellerup og Toveshøj fra 
at være et isoleret og monofunktionelt boligområde til en 
åben og blandet bydel med et mix af forskellige funktioner 
og boligtyper. Planen beskriver, hvordan målet kan nås via 
gennemgribende fysisk forandring og sociale indsatser. 

Dispositionsplanen blev vedtaget af beboerne i Gellerup og 
Toveshøj sidst på året 2010 og vedtaget i Aarhus Byråd i 
foråret 2011. Med vedtagelsen var der også enighed om, at 
udviklingen i Gellerup og Toveshøj skulle ske i faser, og at 
næste fase skulle have fokus på kvarterdannelserne, her¬ 
under evt. yderligere nedrivninger for at opnå en blandet 
bydel. Det er denne fase, som nu igangsættes. 


FORANDRINGER, DER KAN SES 

Der er med dispositionsplanen fra start sat et højt ambiti¬ 
onsniveau, og udviklingen er i fuld gang. 

Mange af dispositionsplanens konkrete og fysiske greb er 
gennemført eller på vej. Et nyt netværk af veje, som åb¬ 
ner området op og skaber nye byudviklingsmuligheder inde 
i området, er etableret, en ny bypark står stort set færdig, 
og i hjertet af parken er Aarhus Kommunes flotteste kunst- 
græsbane anlagt. Fem blokke er revet ned for at give plads 
tilveje, ungdomsboliger og 1.000 kommunale arbejdsplad¬ 
ser. Derudover er der solgt jord til private investorer, og de 
første private byggerier er på vej. 

Og der er mange flere initiativer på vej, som vil være med 
til at åbne bydelen endnu mere op: I løbet af 2019 begynder 
byggeriet af Sports - og Kulturcampus, som bliver en stor 
attraktion for hele byen. Der arbejdes også på at skabe en 
ny højskole, og der investeres i ombygning og udvikling af 
City Vest. 

HVAD HAR VI ALLEREDE GJORT? 


«SHNYT VEJSYSTEM 

Et nyt vejsystem deler området op i mindre kvarterer 
og forbinder området naturligt med resten af Aarhus’ 
vejsystem. Det er nu muligt at køre gennem Gellerup 
og Toveshøj fra nord til syd. 


<23 NY ADMINISTRATIONSBYGNING 

Brabrand Boligforening opfører et nyt domicil på hjør¬ 
net af Edwin Rahrs Vej og Karen Blixens Boulevard. Den 
nye administrationsbygning forventes at stå klar sidst 
i 2019. 


ø 


«jH BYPARKEN 

Parken snor sig gennem Gellerup og Toveshøj, hvor 
den forbinder Skjoldhøjkilen mod nord med Brabrand- 
søen mod syd. Den 10 hektar store Bypark indeholder 
grønne lege-, stille- og aktivitetsområder. 


BLIXENS 

1.000 kommunale medarbejdere fra Teknik & Miljø 
og Sociale Forhold & Beskæftigelse er sammen med 
medarbejdere fra Østjyllands Politi flyttet ind i et nyt 
kontorhus på Karen Blixens Boulevard. Det nye kon¬ 
torhus er åbent for offentligheden med café og kaffe¬ 
risteri i gadeplan. 


BIBLIOTEKET OG BEBOERHUSET 

Det nye bibliotek bliver et medborgercenter med fokus 
på leg, læring, inspiration og viden. Beboerhuset bliver 
det nye samlingssted for bl.a. områdets beboere. De 
to huse forventes at stå klar i begyndelsen af 2020. 


<jHCA. 400 NYE LEJE- OG EJERLEJLIGHEDER 

To nye kvarterer med omkring 400 familie- og ung¬ 
domsboliger vokser frem syd for Globusl. Plusene 
bliver hhv. to og fire-fem etager. Den første etape for¬ 
ventes at stå færdige i sommeren 2019. 

<23 PORT FRA ÅBY RINGVEJ 

Gellerup får en ny ikonisk indgangsport, når Trille 
Lucassens Gade er færdiganlagt. Den nye gade vil for¬ 
binde Åby Ringvej og Karen Blixens Boulevard og gå 
tværs igennem en blok på Gudrunsvej. 


CH VÆKSTHUSET 

Væksthuset på Jettesvej åbnede som den første byg¬ 
ning i Plelhedsplanen. Den rummer fire dagtilbud og 
et sundhedscenter og er et eksempel på en moderne 
daginstitution, bygget til trivsel og et godt børneliv. 


<!fl NY UNGDOMSBYDEL 

I løbet af 2019 står Brabrand Boligforenings nye ung¬ 
domsboligers første fase færdige med boliger til 352 
unge. 

<#0 PILOTPROJEKTER 

Tre blokke er udpeget som pilotprojekter i renoveringen 
af de eksisterende blokke (B4, B7 og A17). 

GELLERUP HØJSKOLE 

Der arbejdes på at etablere en højskole i Gellerup. Høj¬ 
skolen skal være med til at skabe liv i området døgnet 
rundt. 

^ØARENA VEST, KUNSTGRÆSBANE 

Aarhus’ flotteste kunstgræsbane ligger centralt midt i 
Gellerup. 

BOLIGER OG ERHVERV LANGS RINGVEJEN 

Nyt bolig- og erhvervsområde langs Ringvejen. 

^EINYT BIOGRAFCENTER - UDVIKLING AF CITY VEST 

Udvikling af CityVest og det omkringliggende område 
med nyt bolighøjhus og en ny biograf med flere sale. 
Der bliver også bygget rækkehuse omkring det nuvæ¬ 
rende center. 


<«Gverdensbadet 

Der arbejdes på, at Aarhus om få år får den nye attrak¬ 
tion Verdensbadet. Verdensbadet er en videreudvikling 
af det klassiske badeland med inspiration fra mange 
forskellige kulturers badetraditioner. 

06 MÅLGRUPPER OG MARKED 


<§> 


For at opnå en blandet og socialt balanceret bydel, der også 
er attraktiv for fx børnefamilier, er der behov for at supplere 
med flere nye boligtyper og boligstørrelser. Nedrivninger af 
eksisterende blokke skal særligt skabe mulighed for, at der 
kan opføres nye tæt-lave boliger som for eksempel række¬ 
huse og townhouses med en varieret størrelse. 

Det er vigtigt at boligudbuddet bliver varieret, så det tilsva¬ 
rer nutidens mange forskellige boformer. Der skal således 
være boligtyper til kernefamilien, singlen, fraskilte, bofæl¬ 
lesskabet, parret osv. 

Der er et potentiale i Gellerup og Toveshøj for at sælge bo¬ 
liger, der ligger i attraktive boligkvarterer og som kan være 
med til at skabe en blandet by. 

Det slår en markedsscreening foretaget af Colliers fast. Den 
igangværende omdannelse skaber nye byggemuligheder til 
en markant lavere pris, sammenlignet med de omkringlig¬ 
gende byområder. De nye byggemuligheder ligger i relativ 
nærhed til centrum med en rigtig god opkobling til byens og 
regionens infrastruktur, som forstærkes yderligere med et 
kommende højklassificeret kollektivt transportmiddel. 

Den positive omdannelse af bydelen er godt i gang. Det 
gælder også boligudviklingen og særligt udviklingen af lej¬ 
lighedsbyggeri på kanten af bydelen, hvoraf en betragtelig 
del er mindre lejligheder. 

For mange vil det imidlertid være et stort skridt at skulle 
flytte til et område, som i dag har ry for at være et socialt 
udsat boligområde. Det er derfor afgørende, at nye boliger 
målrettes og gøres attraktive for målgrupper, som kan på¬ 
virke områdets socioøkonomiske diversitet, herunder "first 
movers”, som forventes at være mest mobile. 

BEGRÆNSET BEHOV FOR FLERE LEJLIGHEDER 

Colliers vurderer, at der er basis for nye tæt-lav boliger med 
en størrelse på mellem 95 m 2 og 140 m 2 . Færrest af de helt 
små og helt store og flest mellem 105 m 2 og 125 m 2 . Det 
anbefales samtidig primært at bygge tæt-lave boliger i to 
etager, da fx tre-etagers townhouses er svære at afsætte 
på det aarhusianske boligmarked. 

Flvad angår lejligheder anbefaler markedsscreeningen, at 
andelen af nye lejligheder begrænses mest muligt, idet der 
allerede er mange lejlighedsbyggerier undervejs i Gellerup 
og Toveshøj. 

Derudover er der - på den korte bane - primært afsæt¬ 
ningsmuligheder for mindre lejligheder. I den efterfølgende 
skitsering af udvikling af Gellerup og Toveshøj placeres der 
derfor kun lejlighedsbyggeri på steder, hvor der er en struk¬ 
turel begrundelse for tætte, høje og lukkede bystrukturer. 

Lejlighedsbyggerier kan bruges til at skærme mod støj fra 
veje, for at understøtte den bymæssig karakter og skabe 
en bymæssig kant på fx Karen Blixens Boulevards vestside. 

18 


Potentialet i Gellerup og Toveshøj vurderes at 

være: 

• Billigere byggemuligheder, hvorfor det an¬ 
befales, at der ikke gennem planlægningen 
påføres ekstra byggemodningsomkostninger 
til fx parkering i konstruktion. 

• Boligtypologier som kun i begrænset omfang 
findes i samme radius fra Aarhus Midtby, fx 
som boliger med egen have/terrasse og evt. 
carport. 

• Boliger i overskuelige nabolag, hvor det in¬ 
terne fællesskab er i centrum fx som mindre 
karrélignende strukturer. 

• Evt. mulighed for at kunne påvirke og indivi¬ 
dualisere byggeriet fx som selvbyg, medbyg 
eller lignende. 


Der vurderes, at være den største kommercielle interesse 
for hhv. tre- (55-65 m 2 ) og fire- (75-85 m 2 ) rums lejlighe¬ 
der og i mindre grad større lejligheder (90-100 m 2 ) fx som 
duplex (dobbelthøje)- eller penthouselejligheder. 

MÅLGRUPPER 

Det er afgørende at ændre bydelens flyttemønstre for at 
skabe en blandet bydel, hvor børn og unge vokser op på 
lige vilkår med andre børn og unge i resten af Aarhus, så 
ressourcestærke borgere, der i dag flytter fra Gellerup og 


FORDELING AF LEJLIGHEDSTYPER 2020 I 
GELLERUP OG TOVESHØJ 

Fordeling af størrelser af lejligheder i 2020. Inkluderer alle eksisteren¬ 
de blokke, nye opførte og planlagte lejligheder indenfor 
Dispositionsplanens afgrænsning. 



85-89 M 2 

FORDELING AF BOLIGTYPER 

Fordeling af hhv. eksisterende og nye opførte og planlagte lejligheder, rækkehuse mm. inden for aftalens 
afgrænsning, hvis anbefalingerne bliver fulgt. 




BOLIGTYPER 

2010 


BOLIGTYPER 

2030 



Toveshøj i jagten efter andre boligtyper og et andet bolig¬ 
område, bliver boende, og personer med højere uddannel¬ 
sesniveau, indtægt osv. bosætter sig i området. 

I første omgang vil det være hensigtsmæssigt at fokuse¬ 
re på udvalgte målgrupper - "first movers” - som lettest 
træffer beslutning om at flytte til et tidligere socialt udsat 
område. 

Et af midlerne til at nå de ønskede målgrupper er at skabe 
attraktive kvarterer og at tilføre nye boligtyper målrettet de 
ønskede målgruppers særlige behov og ønsker. Boligtyper, 
som ikke nødvendigvis findes på markedet i forvejen, eller 
ikke findes i den kvalitet og pris, som kan tilbydes lige her, 
og hvor der potentielt set er en økonomisk gevinst at hente 
for "first movers”. 

"First movers” fordeler sig i forskellige grupper med for¬ 
skellige ønsker og krav til boligen og bydelen: 

• De ressourcestærke fraflyttere: Denne målgruppe 
består af ressourcestærke borgere i Gellerup og Toves¬ 
høj, som fraflytter området i jagten på en ny boligtype 
eller -drøm. Gruppen har potentiale til at være et vigtigt 
bindeled mellem eksisterende borgere i de tilbagebli¬ 
vende blokke og nye tilflyttere. 

• ”Stay overe”: Denne målgruppe består af unge tilflyt¬ 
tere, som kender området, og som evt. allerede har et 
lokalt netværk. Det kan fx være unge, som har boet i 
bydelen i forbindelse med deres uddannelse, og som 
ønsker at blive boende i området, når de skal flytte ud 
af ungdomsboligen. 


• Førstegangskøbere: Denne målgruppe har ikke altid 
mulighed for at være så kræsne som købere, der hand¬ 
ler bolig senere i livet. Desuden er yngre mennesker 
oftere mindre bekymrede og ser mere optimistisk på 
mulighederne og deres egen situation. 

• Nye i byen: Tilflyttere til Aarhus har ikke nødvendigvis 
det samme indgående kendskab til byen og bydelens 
fortællinger, og kan have lettere ved at vælge et områ¬ 
de “rent” ud fra kvaliteten på boligen og lokalområdet, 
som de oplever det. 

• Ressourcestærke seniorer: En målgruppe som ken¬ 
der byen og har stor mobilitet. Det kan fx være den sto¬ 
re gruppe af de ressourcestærke seniorer, der vil væk 
fra parcelhuset og ind i nye værdifællesskaber, hvor de 
er med til at gøre en forskel. Det kan være i bofælles¬ 
skaber med andre. 

Derudover er der et særligt fokus på at tiltrække ressour¬ 
cestærke børnefamilier. Børnefamilierne er en vigtig mål¬ 
gruppe for den videre udvikling af bydelen. Hvis Gellerup 
og Toveshøj skal gøres attraktiv for børnefamilierne er det 
helt afgørende, at der skabes attraktive kvarterer med gode 
boliger, en god fritidsinfrastruktur og adgang til et attrak¬ 
tivt skole- og daginstitutionstilbud. Kvartererne skal danne 
rammen om et godt børneliv med rig mulighed for fri udfol¬ 
delse, hvor det er fuldstændig trygt at færdes. 

Udviklingen af Gellerup og Toveshøj skal også have fokus 
på at skabe mulighed for målgrupper, der søger andre bo¬ 
former som fx bofællesskaber og bygselv-fællesskaber 

DET GØR VI 

07 PRINCIPPER FOR DEN NYE BYDEL 




Den videre udvikling af Gellerup og Toveshøj står på skuld¬ 
rene af dispositionsplanen fra 2011. 

Et centralt og stærkt værktøj i udviklingsplanen er de ni 
tommelfingerregler, som blev formuleret med dispositions¬ 
planen. Tommelfingerreglerne fungerer som retningsgive¬ 
re i udviklingen af projekter i bydelen, og de har til formål at 
sikre, at hvert enkelt delprojekt medvirker til at understøtte 
visionen om en attraktiv og blandet bydel. 

Tommelfingerreglerne er stadig gældende ved udvikling af 
Gellerup og Toveshøj. Med den nye rammesætning er der 
desuden udarbejdet seks udviklingsprincipper. Principperne 
skal sikre, at bl.a. fortætninger og nedrivninger bidrager til 
at nå visionen og skaber grundlag for nye og attraktive ud¬ 
viklingsområder til nye rækkehuse, townhouses osv. 


TOMMELFINGERREGLER FRA 2011 


”Før trafikken igennem i stedet for udenom 
“ kvarteret.” 




Etabler gader med fortove og orienter 
bygningerne mod gaderne i stedet for mod 
landskabet.” 

Multifunktionalitet: Bland flere funktioner i den 
enkelte bygning.” 

Multitypologi: Byg mere og byg mange slags.” 

Indfør en menneskelig skala i både det enkelte 
byggeri og i bydelens løsninger.” 

Bya i mange materialer, men brug 
kvalitetsmaterialer, der patinerer smukt.” 

Afskaf ingenmandsland.” 


(2 


'Etabler destinationer, så folk udefra har en grund 
til at komme til området.” 

'Skab identitet gennem stærk arkitektur.” 




UDVIKLINGSPRINCIPPER 

Målet med udviklingsprincipperne er at sikre, at fortætninger og nedrivninger giver basis for at 
skabe reel forandring i Gellerup og Toveshøj gennem attraktive, nye byudviklingsmuligheder. 


O 

SKAB EN BLANDET BY - HVOR BØRN 
KAN SPEJLE SIG 

Børn og unge spejler sig i deres nærom¬ 
råde. Derfor skal vi sikre, at der er gode 
rollemodeller og attraktive og konstruk¬ 
tive mødesteder, hvor børn og unge har 
mulighed for at udfolde sig. 


(2 

SKAB STØRRE SAMMENHÆNGENDE 
UDVIKLINGSOMRÅDER 

Ved at skabe større sammenhængen¬ 
de udviklingsområder får vi de bedste 
muligheder for at sikre både nye kvarterer 
og attraktive boliger i området. Vi skal 
sikre, at den igangværende udvikling 
fortsætter og forstærkes, og at der bliver 
gennemført forandringer, der er synlige 
fra bydelens offentlige arealer. 


(2 

SIKRE ET ATTRAKTIVT DAG- OG 
SKOLETILBUD 

Et attraktivt dag- og skoletilbud er 
afgørende for at fastholde og tiltrække 
ressourcestærke beboere til området. Et 
velfungerende dag- og skoletilbud tager 
afsæt i den blandede by. 


• 

SKAB MINDRE KVARTERER 

Gellerup og Toveshøj skal opdeles i min¬ 
dre kvarterer med fokus på fællesskab og 
nabolag. De mindre kvarterer skal have 
egen identitet og en variation i arkitektur, 
der understøtter de gode relationer og 
muligheder for at deltage aktivt i lokal¬ 
samfundet. Det betyder, at organiseringen 
af boligforeningens afdelingsstruktur bør 
nedskaleres til mindre enheder, så den 
understøtter kvartersdannelserne. 


(2 

SIKRE ATTRAKTIVE BOLIGER 

Vi skal sikre, at både de tilbageblevne 
almene boliger og de nye private boliger 
får bedst mulig placering, udearealer og 
udtryk. For at sikre en blandet bebo¬ 
ersammensætning skal alle boliger i 
Gellerup og Toveshøj være attraktive på 
det aarhusianske boligmarked. 

SKAB ET VARIERET BOLIGUDBUD 

En blandet beboersammensætning er 
nøglen til positive spejlinger for børn. Vi 
skal derfor tilføre nye boligtyper og skabe 
attraktive byfunktioner, som tiltrækker og 
fastholder ressourcestærke beboere. Vi 
skal have fokus på at etablere rækkehuse, 
hvor det kan lade sig gøre. Netop ræk¬ 
kehuse er efterspurgte af den ønskede 
målgruppe og findes i dag ikke i Gellerup. 

UDVIKLINGSPRINCIPPER 

Udviklingsprincipperne afspejler værdier og kvaliteter, som 
Aarhus Kommune ønsker skal ligge til grund for den vide¬ 
re udvikling af Gellerup og Toveshøj som en attraktiv by¬ 
del i børnehøjde. De danner derudover grundlaget for det 
udviklingsscenarie, der er udarbejdet for at vise, hvordan 
den politiske beslutning kan skabe et nyt grundlag for den 
videre omdannelse af Gellerup og Toveshøj til en blandet 
bydel med et varieret og attraktivt boligudbud med forskel¬ 
lige boligtyper. 

Det er en særlig forudsætning, at scenariet kan gøre byde¬ 
len attraktiv for målgrupper, som i dag ikke søger til byde¬ 
len - blandt andet de ressourcestærke familier, der i dag 
søger væk, samt nye ressourcestærke børnefamilier. 

Udviklingsprincipperne skal bl.a. medvirke til, at næste 
skridt i omdannelsen af Gellerup og Toveshøj skaber: 

• En tryg bydel 

• Gode nabolag 

• Positive spejlinger 

• Liveability i børnehøjde 

En tryg bydel 

Omdannelsen skal skabe en tryg bydel, da den oplevede 
tryghed er et fundament for at kunne udvikle området til en 
attraktiv bydel. 

Der må ikke være områder, som opleves uklare og utrygge. 
Nye bygninger og funktioner skal orienteres mod offentli¬ 
ge veje og pladser, så de bidrager til passiv overvågning. 
Udearealer skal disponeres, så der skabes naturligt og klart 
ejerskab. 

I en tryg bydel kan forældre ubekymret lade deres børn 
færdes i byrummene. Og børn føler sig sikre og har let ved 
at orientere sig i landskabet. 

Gode nabolag 

Omdannelsen skal understøtte nedskaleringen af området. 
Nedskaleringen skal skabe lokal- og nabofællesskaber i en 
størrelsesorden, som børn kan overskue og som giver po¬ 
sitive relationer. 


Det er vigtigt at designe området, så der skabes det bedst 
mulige grundlag for, at individet trives, at husstande føler 
ejerskab og stolthed ved at bo i bydelen, at naboskaber kan 
opstå, og at fællesskaber kan etableres på tværs af sociale 
skel. 

Nyt byggeri og nye byrum skal understøtte fællesskaber - i 
struktur, funktioner, kvalitet og størrelse. Både de formelle 
fællesskaber, hvor naboer mødes om traditioner i fælles¬ 
rum, i gårdrum, i haven eller på legepladsen i parken, men 
også de uformelle fællesskaber, hvor man får en snak med 
sin nabo på vej ind i sin bolig. 

Kvartererne skal danne rammen om et godt hverdagsliv 
for blandt andre børnefamilier med gode fritidsfunktioner 
og trygge, skønne byrum med muligheder for fællesskaber. 

Positive spejlinger 

Omdannelsen skal modvirke opsplitningen af byen og styr¬ 
ke byens sociale sammenhængskraft. 

Der skal i særlig grad skabes attraktive kvarterer og varia¬ 
tion i boligudbuddet. Dette gøres med attraktive rækkehuse 
med egen have og lejligheder som tiltrækker nye og eksi¬ 
sterende ressourcestærke børnefamilier og borgere, som 
søger bolig i Aarhus. 

Bydelen skal blandes, så der opstår gode nabolag, hvor børn 
og unge har mulighed for at spejle sig i stærke relationer. 

Liveability i børnehøjde 

Omdannelsen skal skabe trygge og levende bykvarterer 
med by(livs)kvalitet i centrum. 

Det gøres ved at sikre, at bygningerne bidrager til at under¬ 
støtte et godt socialt liv mellem husene med by og mellem¬ 
rum af høj kvalitet, der giver gode muligheder for møder, 
ophold og aktivitet. 

Fokus skal i særlig grad rettes mod bygningernes kantzoner 
og mod at skabe åbenhed og liv i bunden af de bygninger, 
der er orienteret mod bydelens primære byrum og forbin¬ 
delser. Målet er at skabe overgange mellem den private 
sfære omkring boligen og det offentlige liv i bydelens by¬ 
rum. 

Børn i alle aldre skal have nem adgang til velplacerede og 
veludformede legepladser, der passer til deres udvikling og 
behov. 

Fokus på attraktive og gode boliger 


Der er særligt to forhold, der skal opfyldes for at skabe en 
attraktiv og blandet bydel. Det ene er gode og spændende 
boliger, og det andet er attraktive områder. 

Den oprindelige plan for Gellerup og Toveshøj er udtryk for 
et meget godt og grundigt arkitektarbejde. Blokke er place¬ 
ret med en indbydes afstand, der bl.a. sikrer gode solfor¬ 
hold på udearealer og facader. Planen bygger samtidig på 
et meget komplekst landskab, hvor parkeringspladser lig¬ 
ger sænket i forhold til både indgange og udearealer. I den 
videre udvikling af området skal det sikres, at udearealer, 
boliger og p-forhold bidrager til en attraktiv bydel. 

EN ATTRAKTIV OG BLANDET BY 

Nye byggerier skal i samspil med de eksisterende blokke 
skabe en attraktiv og blandet by. Det er derfor vigtigt, at der 
bliver taget en række hensyn i placeringen af nyt byggeri, 
der skal sikre fælles opholdsarealer af høj kvalitet. 

Udviklingen i Gellerup og Toveshøj skal følge retningslinjer¬ 
ne i Kommuneplan 2017, der beskriver de hensyn, der skal 
tages i forhold til parkering, skygge, opholdsarealer, skala 
og indkig osv. I den tætte by er man fælles om pladsen, 
hvilket kræver et fokus på at skabe gode, effektive løsnin¬ 
ger, som bl.a. både sikrer rekreative, grønne mødesteder 
og parkeringsløsninger tæt på boligen. I forhold til konkrete 
projekter (fx pilotprojekterne B4, B7 og A17) skal der tages 
højde for ovennævnte på projektniveau i forbindelse med 
sagsbehandlingen. 


KVALITET I RENOVERINGEN AF EKSISTERENDE BLOKKE 

Nyt byggeri skal suppleres med renovering af de eksiste¬ 
rende blokke, der skal renoveres og bearbejdes arkitekto¬ 
nisk med fokus på at skabe forskellighed i det arkitektoni¬ 
ske udtryk og sammenhæng til de nye boliger. 

Det er afgørende, at de tilbageblevne blokke også bliver 
attraktive boliger på det aarhusianske boligmarked. Blok¬ 
kens boliger skal ikke være ’B-boliger’ i bydelen, men skal 
renoveres, så der skabes nye moderne boligtilbud til både 
eksisterende og nye beboere. 

Der lægges i særlig grad op til, at der i forbindelse med re¬ 
noveringen lægges vægt på tommelfingerregel #5: "Indfør 
en menneskelig skala i både det enkelte byggeri og i byde¬ 
lens løsninger” og tommelfingerregel #7: ” Afskaf ingen¬ 
mandsland”. Det gøres fx ved at fokusere på bygningernes 
kantzoner og på at skabe flere forskellige boligtyper i blok¬ 
kene ved fx at fjerne en opgang, omdanne stuelejligheder 
til integrerede rækkehuse i op til 2 etager med egen have 
o. lign. 

EN GENTÆNKNING AF ORGANISERINGEN 

Foruden at have fokus på den fysiske renovering kan der 
være behov for at gentænke organiseringen af boligforenin¬ 
gens afdelingsstruktur de to store afdelinger bør nedskale- 
res, så de kommer til at hænge sammen med kvartersdan¬ 
nelserne eller evt. endnu mindre enheder. 

08 BYUDVIKLINGSSTRATEGI 






Første trin i omdannelsesstrategien for Gellerup og Toveshøj er etab¬ 
leringen af et nyt netværk af veje, der åbner bydelen op og skaber nye 
byudviklingsmuligheder inde i det før lukkede område. Samtidig styrkes 
forbindelserne til den omkringliggende by, og der skabes mulighed for, at 
et høj klassificeret kollektivt transportmiddel kan køre gennem bydelen og 
binde den stærkere op på Aarhus C. 


Strategien for omdannelsen af Gellerup og Toveshøj til en 
blandet bydel er lagt med vedtagelsen af dispositionspla¬ 
nen i 2011. Omdannelsesstrategien består grundlæggende 
af tre indbyrdes afhængige trin. Første trin handler om at 
åbne området op og skabe nye muligheder for byudvikling 
inde i det lukkede område. Andet trin handler om at skabe 
en anledning for den omkringliggende by til at besøge om¬ 
råde. Det sidste trin handler om at ændre bolig- og befolk¬ 
ningssammensætningen, så den kommer til at afspejle den 
omkringliggende by. 

Det første og det andet trin - der er en forudsætning for 
det tredje trin - er allerede gennemført eller i gang med at 
blive gennemført og hviler i vid udstrækning på den gamle 
dispositionsplan. 

Med vedtagelse af "Aftale om udsatte boligområder i 
Aarhus Kommune” og realisering af det tredje trin i om¬ 
dannelsesstrategien er der behov for en ny og opdateret 
udviklingsplan, der skal medvirke til at skabe de planlæg¬ 
ningsmæssige grundlag for at realisere strategiens sidste 
trin og visionen om en blandet bydel. 

26 


Andet trin i omdannelsesstrategien for Gellerup og Toveshøj er etable¬ 
ringen af nye destinationer i Gellerup og Toveshøj, der giver borgere fra 
resten af byen og besøgende udefra en anledning til at besøge bydelen. 
Målet er at gøre bydelen til en del byens hverdagsliv - på lige fod med 
andre bydele i Aarhus. 


Udviklingsplanen skal være med til at sikre, at der skabes 
nye og attraktive udviklingsområder - bl.a. til rækkehuse 
- som er realiserbare og målrettet målgrupper som kan 
være med til at vende udviklingen. Planen skal derudover 
medvirke til at sikre, at nye projekter - herunder de mange 
boligprojekter - understøtter udviklingen af bydelen og de 
tre bykvarterer. 

Nyt byggeri og nye funktioner skal understøtte og forstær¬ 
ke tre bykvarterers særlige identiteter, så de i gadeniveau 
kommer til at fremstå entydige, klare og trygge. 

Der er derfor et særligt fokus på at skabe identitetsstærke 
kvarterer og overskuelige nabolag, som kan danne rammen 
om det gode hverdagsliv. 

Velfungerende nabolag er lige så afgørende for planens 
succes som gode boliger. Når ejendomsmæglere skal sæl¬ 
ge en bolig, er beliggenheden et afgørende parameter for at 
kunne sælge en god bolig. 

TRIN 3 






TRE BYKVARTERER 


MANGE NABOLAG 


Sidste trin i omdannelsesstrategien af Gellerup og Toveshøj er at skabe attraktive nye bykvarterer og nabolag med attraktive nye 
bosætningsmuligheder, som kan fastholde eksisterende ressourcestærke beboere og tiltrække nye ressourcestærke indbyggere. 
De tre bydele bryder det store område op i tre mindre enheder med hver sin stærke identitet, mens de mange nabolag skaber 

rammen om det gode hverdagsliv. 




TRE BYKVARTERER 

Omdannelsen af bydelen handler i høj grad om at få udvik¬ 
let området til at være en attraktiv beliggenhed. Det gøres 
med afsæt i tre bykvarterer og et erhvervsbånd langs Ed¬ 
win Rahrs Vej. 

De tre bykvarterer er: 

• Toveshøjkvarteret 

• Karen Blixenkvarteret 

• Trille Lucassenkvarteret 

Hvert af de tre bykvarterer skal udvikles med afsæt i hver sin 
byvision. Målet er at skabe variation, kvaliteter og blandet by. 
Hvert kvarter har sine unikke forudsætninger, kvaliteter og 
potentialer som grundlag for at gøre kvartererne attraktive 
for såvel de nuværende ressourcestærke beboere, der 
ellers flytter væk, og de nye ressourcestærke borgere, som 
skal trækkes til. 


NABOLAG 

De tre bykvarterer skal rumme mindre nabolag. Forskning 
viser, at der er nogle naturlige fællesskabsstørrelser, som 
vi som mennesker opfatter os selv i. Vi kan indgå nære re¬ 
lationer, hvilket typisk vil være nabofællesskabet som fx en 
opgang, hvor man kender hinanden og ved, hvor man bor 
og hører til. Her er der god basis for, at man hilser, når man 
møder hinanden, og måske stopper for at få en snak. 

Vi indgår også i fællesskaber med en større mængde af 
mennesker end ved de nære relationer. Størrelsen på na¬ 
bolaget er vigtigt, hvis man vil sikre, at der opstår et fæl¬ 
lesskab, da der en øvre grænse for, hvor mange forskellige 
personer man kan opleve sig selv i fællesskab med. 

OVERSIGT OVER MULIG OMDANNELSE 


Blokkene A17, B4 og B7 er allerede ved at blive renoveret og indgår 
som udgangspunkt ikke som en del af nedrivningsovervejelserne. 



For den enkelte borger handler det om, at der er boliger 
og områder med god kvalitet og gode rammer på alle 
skalatrin: Først egen bolig, hvor fokus er rettet mod boligen 
og dens udearealers kvalitet. Udearealerne skal være lette 
at bearbejde og gøres til bløde, attraktive kantzoner. Det 
sikrer stærkt ejerskab og desuden øjne på gaden, hvilket 
øger trygheden. 

Næste skalatrin er, at borgerens ejendom skal møde nabo¬ 
ejendommene på en måde, som giver basis for tryg og til¬ 
lidsfuld interaktion. Det er vigtigt for fællesskabet omkring 
en indgang, at den er udformet på en måde, der inviterer 
til at hilse, gøre holdt og eventuelt få en snak. Flår man 
hver sin indgang, er det vigtigt at placere indgangene, så 
der skabes mulighed for tryg interaktion. Det samme gæl¬ 
der haver og gårdrum. Der skal være en klar zonering, som 

gør det let for den enkelte at forstå, hvor man hver især 
hører til. Samtidig skal afgrænsningen understøtte, at der 
let opstår interaktion. 

Efterfølgende trin handler om, hvordan borgeren møder 
gaden og sit lokalområde. Gaderne skal være behagelige 
at færdes i, gerne med træer og beplantning, forskelle i 
facaderne, som skubber sig frem og tilbage, bestå af for¬ 
skellige materialer eller blot rumme en mængde forskellige 
sanseoplevelser. 

UDVIKLINGSSCENARIE 

Med afsæt i de politiske forudsætninger er der udarbejdet 
et forslag til nedrivninger, hvis formål er at skabe plads til 
nye kvarterer. 

Udviklingen foreslås gennemført i to etaper. 


OMDANNELSE OG NEDRIVNING 


1. etape omfatter Gellerup og gennemføres i perioden 
2020-2026 - hvor 400 lejligheder nedrives. 

2. etape omfatter Toveshøj og gennemføres i perioden 
2024-2030 - hvor 200 lejligheder nedrives. 

Omdannelsen i Toveshøjkvarteret - der har et stort potentia¬ 
le for familieboliger - afventer endelige udpegning til 2023. 
Renovering af udvalgte boliger i Toveshøj kan påbegyndes 
tidligere end dette. 

SALG AF BLOK 

I aftalen om udsatte boligområder blev forligspartierne eni¬ 
ge om salg af 120 familieboliger i Gellerup (1 stor blok). 

I foråret 2019 afholdt Aarhus Kommune sammen med Bra¬ 
brand Boligforening en fælles markedsdialog. Formålet var 
at høre markedets bud på den videre udvikling af Gellerup 
og Toveshøj. I forbindelse med drøftelse af muligt salg af 
blok var konklusionen, at udgifterne ved renovering er for 
høje til at gøre køb af en blok attraktivt for en privat udvikler. 

Det afgøres derfor ikke på nuværende tidspunkt, men drøf¬ 
tes på et senere tidspunkt. Det er vigtigt, at salg så vidt 
muligt kan gennemføres uden tab. 

RENOVERING 

Blokkene B4, B7 og A17, der allerede er ved at blive renove¬ 
ret anbefales ikke at blive nedrevet. 

Byggeriet i Gellerup og Toveshøj skal renoveres, så det får 
en høj kvalitet og standard. Der skal være tale om renove¬ 
ringer i høj kvalitet, varieret arkitektur og blandede lejlig¬ 
hedstyper. 

Renoveringen kan blandt andet indeholde strukturelle for¬ 
andringer af lejlighederne fx i form af byhusbånd i stue-par- 
terre-etager, gennemgående renovering og opgradering af 
alle tilbageværende lejemål, kriminalpræventive tiltag, 
herunder video ved indgangspartier og fællesarealer. Den 
gennemgående renovering kan blandt andet omfatte nye 
installationer til el, vand og varme, forbedret isolering, nye 
badeværelser, forbedring af indvendige vægge, døre og 
skabe samt renovering af opgange fællesarealer, elevato¬ 
rer m.v. Det er således målet at lave gennemgribende for¬ 
bedringer, som gør lejemålene attraktive for nuværende og 
kommende beboere. 

Inden næste fase af renoveringer igangsættes, laves der en 
evaluering af renoveringen af de første tre pilotblokke ift. 
lejlighedernes stand før og efter renovering, de renoverede 
lejligheders attraktivitet på markedet, økonomi mm. 


Det lægges der op til, at blok A4-A8 i Karen Blixenkvarteret 
fjernes til at skabe større sammenhængende udviklings¬ 
område. Dette giver mulighed for, at der kan opføres en 
ny bebyggelse, som danner en bymæssig kant mod Karen 
Blixens Boulevard, som hurtigt aftager i højde mod vest, 
og bliver til rækkehuse og townhouses i mindre kvarterer. 
Kvartererne opføres i en entydig struktur, der bindes sam¬ 
men med de omkringliggende blokke og områder med bo¬ 
ligveje. 

Blok A13 og A15 fjernes for at give plads til Sports- og Kul¬ 
turcampus, Verdensbadet og nye boliger. På nuværende 
tidspunkt er det uvist, om Verdensbadet bliver realiseret - 
men pladsen reserveres. Nye rækkehuse og eller erhverv 
kan i vist omfang placeres øst for Verdensbadet. 

Såfremt Aarhus Kommune beslutter at opføre en ny skole i 
området, vil dette også være muligt. 

Syd for Trille Lucassens Gade kan der opføres en ny og hø¬ 
jere bebyggelse, hvor der skal sikres visuel sammenhæng 
mellem gårdrummene mellem blok B5, B6, B7 og byparken. 

FORUDSÆTNINGER 

Det er en forudsætning, at udviklingsscenariet kan leve op 
til gældende krav for planlægningen i Aarhus Kommune, 
de krav, der forventes at blive stillet fra fremtidige købe¬ 
re, og at scenariet ikke medvirker til at fordyre projekter 
gennem fx dyre parkeringsløsninger mm. 

Scenariet lever op til en differentieret parkeringsnorm, 
hvor der til tæt-lav bebyggelse etableres en parkerings¬ 
plads i direkte tilknytning til den enkelte bolig og maksi¬ 
malt en halv parkeringsplads som fællesparkering. Ved 
etageboliger - der fortrinsvis er placeret mod Karen 
Blixens Boulevard - tages der afsæt i midtbynormen med 
minimum en halv parkeringsplads pr. etagebolig. 

I forhold til opholdsarealer tages der afsæt i kommunepla¬ 
nens krav om 40 procent opholdsareal med en evt. mulig¬ 
hed for at reducere til ca. 35 procent, hvilket kun kan ske 
med afsæt i en konkret vurdering i forbindelse med et kon¬ 
kret projekt. 

Det er derudover et krav i kommuneplanen, at der som mi¬ 
nimum etableres 30 procent familieboliger i hver bydel for 
derigennem at medvirke til at sikre en blandet beboer- og 
boligsammensætning. Derudover er der reserveret plads til 
en daginstitution. 

09 UDVIKLINGSSCENARIE 




Med afsæt i de politiske forudsætninger er der udarbejdet 
et forslag til et udviklingsscenarie, der viser, hvordan det 
næste trin i omdannelsen af Gellerup og Toveshøj til en at¬ 
traktiv og blandet bydel i Aarhus kan gribes an. 

Scenariet viser, hvordan der kan skabes attraktive bykvar¬ 
terer og nye nabolag. Nedrivning af blokke udnyttes således 
til at skabe basis for, at der kan opføres nye boligkvarterer, 
som kan opføres uafhængigt af de eksisterende blokke. Det 
skal dog ske på en sådan måde, at der med fx nye bolig¬ 
veje skabes bymæssig sammenhæng mellem nye boliger 
og eksisterende blokke. Den blandede by opnås således på 
bykvartersniveau, samtidig med at der kan opføres mindre 
og homogene nabolag af overskuelige størrelser. 

Denne struktur medfører desuden en robusthed ift. organi¬ 
sering mellem fx den almene afdelingsorganisering og nye 
grundejerforeninger, hvor fx nye grundejerforeninger i det 
daglige virke ikke gøres afhængige af den almene beslut¬ 
ningsstruktur. 


FORDELING AF BOLIGTYPER 2030 

Fordeling af hhv. eksisterende og nye opførte og planlagte 
lejligheder og rækkehuse inden for aftalens afgrænsning 



En stor del af den igangværende boligudvikling mod bl.a. 
Åby Ringvej er lejlighedsbyggeri med en stor andel af min¬ 
dre lejligheder. Det er derfor et særskilt mål at brede det 
samlede boligudbud ud, så paletten af muligheder udvides 
som grundlag for at fastholde og skabe en varieret og res¬ 
sourcestærk beboersammensætning samt en attraktiv by¬ 
del. 

Et middel er at skabe plads til en større andel af attraktive 
rækkehuse, town-houses eller andre tæt-lave boligtyper, 
så det samlede udbud af boligtyper balanceres i Gellerup 
og Toveshøj. Præmissen er en blandet bydel uden for Ring¬ 
vejen, og målet er at finde balancen mellem den tætte by 
og et varieret og attraktivt boligudbud med forskellige bo- 
ligtyper. 

BYKVARTERER 

I Karen Blixenkvarteret omkring Dortesvej forstærkes den 
eksisterende udvikling omkring Ungdomsbyen og Karen 
Blixens Boulevard, og der skabes en ny og lavere bystruktur 
som typologisk hænger sammen med Brabrand Øst med 
Pallisvej- og Hyrdedamskvarteret på den anden side af Hej¬ 
redalsvej og Aarhus Kommunes udbud af nye tæt-lav boli¬ 
ger vest for Ungdomsbydelen som det sammenbindende 
led. 

I Toveshøjkvarteret vil der være mulighed for at bygge ræk¬ 
kehuse, der er orienteret mod byparken, så parklandskabet 
kan blive trukket helt ind i området. 


Attraktiviteten af de eksisterende blokke bevares desuden 
ved ikke at bygge på de eksisterende blokkes udearealer og 
parkeringspladser, som i forbindelse med renovering kan 
forskønnes sammen med borgerne i de almene familiebo- 
liger. 

Scenariet skaber således store og synlige forandringer mod 
både Hejredalsvej, Karen Blixens Boulevard, Trille Lucas- 
sens Gade, Janesvej, Byparken og Edwin Rahrs Vej, og styr¬ 
ker således de omdannelser, der allerede er i gang langs 
Gudrunsvej og omkring City Vest. 

OMDANNELSESFASER 

Omdannelse i de enkelte udviklingsområder bør tilrette¬ 
lægges på en sådan måde, at delområder og nabolag fær¬ 
diggøres, så beboere ikke oplever at bo på en byggeplads 
gennem længere tid. 

Det anbefales, at udviklingen i Karen Blixenkvarteret igang¬ 
sættes ved at de udpegede blokke fjernes, og siden ved at 
renoveringen af blok Al, A2 og A3 igangsættes, samtidig 
med at nye boliger opføres. Strategien er at igangsætte en 
samlet og omfattende omdannelse i bykvarteret for at ska¬ 
be en markant og synlig forandring, der følger op på den 
forandring, der allerede er i gang omkring ungdomsbyen 
mod nord. 

Omdannelsen i Trille Lucassenkvarteret og området øst for 
Aarhus Kommunes kontorhus er uafhængig af udviklingen i 
Karen Blixenskvarteret og kan igangsættes løbende. 

Afventer udpegning i etape 2 


Bazar V< 


BBBO’s 

kontordomicil 


Erhverv/ bolig 

Nye kvarterer - nye boliger 


& 






Det nye byggeri samles i større udviklingsområder, der 
skaber kvartersdannelser og nabolag. På modstående side 
ses placering og størrelse af den fremtidige fortætning i 
Gellerup. Den nærmere detaljering af udviklingen i Toveshøj 
afventer etape 2. 

Størstedelen af fortætningen i etape 1 sker i Karen 
Blixenskvarteret (3+4). 

I Karen Blixenkvarteret opføres en ny bebyggelse (4), som 
danner en bymæssig kant mod Karen Blixens Boulevard, 
men som hurtigt aftager i højden mod vest og bliver til ræk¬ 
kehuse og townhouses i mindre kvarterer (3). 

Ved Edwin Rahrs Vej (5), øst for Bl, opføres nye rækkehu¬ 
se. Langs vejen placeres erhverv, som danner en bymæs¬ 
sig kant og skærmer bebyggelsen mod syd mod trafikstøj. 

Område 2 og 6 er to af de tre pilotprojekter, som skal reali¬ 
seres i området. 

FORTÆTNINGER 


Figuren viser placering af den fremtidige fortætning i Gellerup og Toveshøj. I den ne¬ 
denstående tabel er en opgørelse af hvad, der fortættes med i de forskellige steder. 



Toveshøjkvarteret 

Rækkehuse 

Lejligheder 

Erhverv 

D 

128 enheder 

- 

- 





□ 

24 enheder 

75 enheder 

1.000 m 2 

Karen Blixenkvarteret 

152 enheder 

75 enheder 

1.000 m 2 


B 

253 enheder 

- 

- 


□ 

- 

255 enheder 

5.000 m 2 


253 enheder 255 enheder 5.000 m 2 


Trille Lucassenkvarteret 


B 

28 enheder 

- 

2.310 m 2 

B 

18 enheder 

87 enheder 

- 


46 enheder 

87 enheder 

- 


451 enheder 

417 enheder 

8.310 m 2 

Karen Blixenkvarteret 


& 



ET URBANT KVARTER 

Karen Blixenkvarteret er det mest urbane kvarter i Gellerup 
og Toveshøj og er bydelens bylivsmæssige rygrad. Den for¬ 
binder de store og offentlige funktioner, og en kommende 
højklassificeret kollektiv trafik vil have tre vigtige stoppe¬ 
steder; på Edwin Rahrs Vej, ved Verdenspladsen/Sports- og 
kulturcampus og på Boulevardens sydlige del. 

Bykvarterets karakter er varieret og spænder fra etagebe¬ 
byggelser og store offentlige bygninger langs Karen Blixens 
Boulevard til små hyggelige og tætte boliggader med ræk¬ 
kehusbebyggelser mod vest. 

BYLIVSSTRATEGI 

Bylivsstrategien for området består i at koncentrere vigtige, 
offentlige og udadvendte funktioner langs boulevarden, der 
er spændt ud mellem Bazar Vest i nord og City Vest i syd, 
hvorved Karen Blixens Boulevard fungerer som en bylivsak¬ 
se mellem de to vigtige destinationer. 

Boulevardens vejprofil er meget bred med plads til at høj¬ 
klassificeret kollektiv transport kan køre gennem bykvar¬ 
teret. Dette tracé opdeler gaden i hhv. en vest- og østside 
med udvalgte krydspunkter på tværs. Det er her de største 
offentlige byfunktioner og destinationer i den østlige del af 
Brabrand ligger fx Bazar Vest, Aarhus Kommunes kontor¬ 
hus, Sport- og Kulturcampus og City Vest. 

Østsiden har et bredt og solorienteret fortov, der giver de 
mest oplagte muligheder for udendørs ophold. De forskel¬ 
lige funktioner ligger som store enkeltstående bygninger 
med hver sin stærke arkitektoniske identitet og særlige re¬ 
lation til byparken. På boulevardens vestside findes funkti¬ 
oner med mere privat karakter fx den nye Ungdomsby og 
Brabrand Boligforenings nye domicil. Funktioner der i deres 
arkitektur åbner sig uden at indeholde store og offentlige 
funktioner. 

Syd for Trille Lucassens Gade forskyder flowet på Karen 
Blixens Boulevard sig til gadens vestside for at få kontakt 
til overgangen til City Vest, Gellerup Kirke og en kommende 


Gellerup Højskole, mens den primære fodgængerforbindel¬ 
se forløber sammen med den højklassificerede kollektive 
transport langs Tinesvej på østsiden af City Vest. 

BEBYGGELSE OG BYFUNKTIONER 

Ny bebyggelse skal medvirke til at underbygge den by¬ 
mæssige karakter langs Karen Blixens Boulevard. Det gø¬ 
res ved fortsat at placere store offentlige funktioner på 
boulevardens østside på den byggemulighed, der er tilbage 
ved krydsningen mellem Karen Blixens Boulevard og Trille 
Lucassens Gade. Her skal der arbejdes for endnu en offent¬ 
lig byfunktion med et indhold, der åbner sig mod boulevar¬ 
den. Syd for Trille Lucassens Gade skal der i stueetagerne 
på gadens vestside placeres offentlige og åbne byfunktion¬ 
er. 

På boulevardens vestside placeres primært boligbygge¬ 
ri med en bygningshøjde på minimum 4 etager og med 
facade i en udgangsbyggelinje som følger Karen Blixens 
Boulevards vestlige kant. I krydsningen med bykvarterets 
tværgående gader og i særlig grad Lottesvej (hvor der er 
forbindelse til et kommende stop for højklassificerede kol¬ 
lektiv trafik) skal der i bygningerne placeres offentlige og 
evt. kommercielle funktioner. I den øvrige del af bebyggel¬ 
sen skal der i stueetagerne arbejdes arkitektonisk med at 
nedskalere bygningerne gennem fx kantzoner, arkitektonisk 
bearbejdning og detaljering af facader mm. 

Vest for boligbebyggelsen mod Karen Blixens Boulevard 
skal eksisterende og ny bebyggelse reduceres i skala, og 
der skal skabes plads til attraktive tæt-lave boliger med 
lodrette lejlighedsskel og velafgrænsede nabolag adskilt af 
grønne boliggader. Nabolagene skal gives en bymæssig ka¬ 
rakter, der adskiller dem fra den øvrige bebyggelse. 

Eksisterende blokke skal renoveres og bearbejdes arkitek¬ 
tonisk med fokus på at skabe forskellighed, nye kantzoner 
og flere forskellige boligtyper i blokkene. Det kan fx ske ved 
at omdanne stuelejligheder til integrerede rækkehuse i op 
til 2 etager med egen have. 




RÆKKEHUSE 

Rækkehuse, townhouses o.lign med 
mulighed for egen have, terrasse, 
garage mm._ 


BOLIGGADER 

Boliggader med kantstensparkering 
og mulighed for ophold, som binder 
nye boliger og eksisterende blokke 
sammen. 


. t m > 


Sivegade Nedrevet Blok A6 Naboskab Kvartersplads Boliggade Nat 

Snit gennem Karen Blixenkvarteret (ikke målfast) 

KAREN BLIXENKVARTERET 


Luftperspektivet viser et eksempel på, hvordan der i Karen Blixenkvarteret 
kan opføres et nyt bykvarter med lejligheder, rækkehuse og townhouses. 





'Sport- og Kulturcampus 


UngdomsbycM 


[Nabolag 


.Nabolai 


Nabolag 


Nabolag 


'Sivegade^ 


Kvartersplads 


[Kvartersplads 


: Nabolag 


.Renoveret blok (A3) 


iNabolai 


[Nabolag 


Renoveret blok [A2' 


^Parkering 


Renoveret bbk [Ål] 






ETAGEBYGGERI 

Etagebyggeri med duplex/penthouselejlig¬ 
heder på toppen og enkelte udadrettede 
funktioner orienteret mod Karen Blixens 
Boulevard, som skaber en bymæssig kant, 
der strammer det brede gaderum op. 


SPORTS- OG KULTURCAMPUS 

Ny offentlig funktion på Karen Blixens 
Boulevards østside, som bidrager til 
bylivet på boulevardens solside. 


Nedrevet Blok A7 


Parkeringskælder 


Karen Blixens Boulevard 






IH 


** i 

ki 


Naboskab 

REFERENCEEKSEMPLER PÅ URBANE NABOLAG I EN MENNESKELIG SKALA 





ABODE, GREAT KNEIGHTON, CAMBRIDGE (PROTECTOI 

’ -i & ~ I1E 

Foto: Protector & Matthews Architects 


BYHUSENE ISLANDS BRYGGE, KØBENHAVN (VANDKUNSTEN) 
Eksempel på urbane sivegader, der skaber rammerne for e 
naboskab, hvor nabolagets børn kan lege i gaderne^^^ 

Foto: Janne Klerk * -- - 

EKSEMPEL PA OMDANNELSE AF DORTESVEJ 




















































































Toveshøjkvarteret 




ET GRØNT KVARTER 

Toveshøjkvarteret har i dag en række kvaliteter, som videre¬ 
udviklingen skal udnytte og forstærke, og som lige nu bliver 
yderligere styrket gennem anlæg af den nye bypark. 

Hvor Karen Blixenkvarteret er bymæssigt og præget af 
byliv, er Toveshøj grønnere, mere stille og helt entydigt et 
boligkvarter. Disse kvaliteter skal forstærkes, både når det 
gælder tilbageblivende blokke og nyt boligbyggeri. Toves¬ 
højs særlige bosætningspotentiale ligger i den landskabeli¬ 
ge sammenhæng og muligheden for at trække landskabet 
ind i de nye bebyggelser. 

I dag består Toveshøj af ni 4-etagers blokke, der alle ligger 
ryg mod ryg adskilt af parkeringspladser og et åbent grønt 
område uden klare naboskabskvaliteter. Blokkene ligger 
med en indbyrdes afstand, der sikrer gode opholdskvalite¬ 
ter og lys- og skyggeforhold. 

EN DEL AF LOOPET 

Bykvarteret bindes sammen af det nordlige loop i Gellerup 
og Toveshøj, der består af Janesvej og Lenesvej, og som 
omkranser bydelen og skaber forbindelser til de enkelt na¬ 
bolag. Der er således ikke gennemskærende forbindelses¬ 
veje gennem området, men alene mulighed for sammen¬ 
hængende boliggader, der skaber nogle gode rammer for 
mødesteder på kvarterspladser, by- og sivegader. 

Bykvarteret afgrænses mod syd af Edwin Rahrs Vej, som 
er en af de vestlige indfaldsveje til Aarhus, og som bærer 
en del trafik og derfor også trafikstøj, der overskrider de 
gældende grænseværdier. 


NYE ATTRAKTIVE BOLIGTYPER 

Nye bebyggelser skal medvirke til at underbygge de land¬ 
skabelige og grønne kvaliteter i Toveshøj. De skal udnytte 
muligheden for at skabe nye boligtyper, som tilføjer nye 
bosætningsmuligheder, og som skaber et bredt og varieret 
udbud af nye tæt-lav boliger i Gellerup og Toveshøj. 

Ny bebyggelse opføres i mindre og velafgrænsede nabolag. 

Relationen mellem nye boligbyggerier og eksisterende, re¬ 
noverede blokke skabes gennem nye, grønne boliggader, 
som binder bykvarteret sammen og skaber mulighed for 
både parkering og ophold. Parkering skal derudover ske på 
mindre, grønne parkeringspladser eller som parkering inte¬ 
greret i den enkelte bolig. 

Mod Edwin Rahrs Vej og Bazarpladsen skal ny bebyggelse 
skabe en ny og bymæssig kant, som dels er med til at ska¬ 
be en bymæssig karakter omkring Edwin Rahrs Vej, dels 
medvirker til at skærme boligerne i Toveshøj mod trafikstøj. 

Den nærmere detaljering af udviklingen i Toveshøj afventer 
etape 2. 





Eksempel på landskabeligt nabolag i en menneskelig skala 

Trille Lucassenkvarteret 


& 



NYT OG GAMMELT 

Trille Lucassenkvarteret kendetegnes ved de 8-etagers 
blokke, som altid har været Gellerups visuelle fremtræden 
i Aarhus’ skyline. De skaber en klar visuel afgrænsning og 
overgang mellem byparken og udviklingsområderne langs 
Åby Ringvej. 

De nye bebyggelser langs Ringvejen og Gudrunsvej er med 
til at skabe en ny visuel skyline af nyt og gammelt - som 
Gellerups nye ansigt mod resten af Aarhus. Samlet frem¬ 
står kvarteret som et tæt bebygget, urbant kvarter. 

GUDRUNSVEJ SOM BYKVARTERETS RYGRAD 

Gudrunsvej er bykvarterets strukturelle rygrad som binder 
nyt og gammelt sammen i et fælles gadeforløb. Nye town- 
houses og bebyggelser langs Gudrunsvej skaber et byrum i 
øjenhøjde. Institutioner og Globusl skaber vigtige offentlige 
funktioner langs gaden og et centralt omdrejningspunkt i 
krydsningen mellem Gudrunsvej og Trille Lucassens Gade. 

Udviklingen af Trille Lucassenkvarteret er allerede godt i 
gang med store private udviklingsprojekter på den østlige 
side af Gudrunsvej, hvor de først beboere flytter ind i som¬ 
meren 2019. Bebyggelserne på den østlige side af Gud¬ 
runsvej markerer gadens forløb og skaber en klart defineret 
overgang til de bagvedliggende gader og bebyggelser. 

Nye bebyggelser på den vestlige side af Gudrunsvej er med 
til at skabe en bymæssig overgang mellem det offentlige 
byrum og de 8-etagers blokke. 


NABOLAG 

Bykvarteret er opdelt i tre nabolag; Gudrunsvej Nord, Gud¬ 
runsvej Syd og den del af Trille Lucassens Gade som flan¬ 
kerer byparken med de tre sydligste blokke B5, B6 og B7. 

Ny bebyggelse langs Trille Lucassens Gade skaber et nyt 
ansigt mod byparken og bedre og mere direkte byrums¬ 
mæssige forbindelser. 

RENOVERING AF DE 8-ETAGERS BLOKKE 

En af forudsætningerne for bykvarterets succes er en om¬ 
fattende renovering af de 8-etagers blokke langs Gudruns¬ 
vej. 

Gennembrydningen af blok B4 muliggør, at Trille Lucassens 
Gade åbner bydelen op og forbinder Åby Ringvej med Ka¬ 
ren Blixens Boulevard. Det er et markant, visuelt symbol for 
blandingen af nyt og gammelt: Hele Gellerup og Toveshøjs 
nye byport. 

De øvrige blokke bør ligeledes transformeres med nye mar¬ 
kante greb, som bidrager positivt til bykvarterets nye kva¬ 
liteter. 

Blokkene bør renoveres med radikale nye tiltag, som samti¬ 
dig arbejder med bygningernes kvaliteter og udtryk. 

De høje blokke bør renoveres med forskellige greb, men 
med respekt for helheden. 


RENOVERET BLOK 





Snit gennem Trille Lucassenkvarteret (ikke målfast) 

Edwin Rahrs Vej 


& 



BYDELENS NYE ANSIGT 

Edwin Rahrs Vej er ikke et selvstændigt kvarter, men et 
særligt sted i den vestlige del af Aarhus, som både opdeler 
og samler Gellerup og Toveshøj. 

Edwin Rahrs Vej har i dag en meget opløst karakter, hvor 
boligblokkene er trukket tilbage i forhold til vejen. Gellerup 
og Toveshøjs nye funktioner som fx Aarhus Kommunes nye 
kontorhus og Brabrand Boligforenings nye domicil opføres 
med facade orienteret mod Edwin Rahrs Vej, og det medvir¬ 
ker til at styrke vejens bymæssige karakter. 

I fremtiden skal erhvervsbåndet langs Edwin Rahrs Vej 
styrkes. Det vil understrege en opdeling mellem Toves¬ 
højskvarteret og de to kvarterer syd for Edwin Rahrs Vej, 
hvilket vil bidrage til at nedskalere området og understøtte 
kvartersdannelserne. 

Der lægges op til, at ny bebyggelse opføres, så den med¬ 
virker til at stramme gaderummet op og samtidig skærme 
de bagvedliggende områder og udearealer mod trafikstøjen 
fra Edwin Rahrs Vej. 

Der vurderes ikke at være tilstrækkeligt basis for, at fx 
stueetagerne i nyt byggeri mod Edwin Rahrs Vej kan fyl¬ 
des med offentlige og kommercielle funktioner. En anden 
type af åben karakter kan være medvirkende til at skabe 
en positiv byrumsoplevelse for de mange forbipasserende 
i hverdagen. 

I krydsninger og omkring et kommende stop for højklassi¬ 
ficeret kollektiv transport skal der etableres publikumsori¬ 
enterede funktioner som fx mindre butikker el.lign. De skal 
medvirke til at øge trygheden i de områder, hvor særlig 
mange opholder og bevæger sig. 


TOWNHOUSES 

Rækkehuse, townhouses o.lign med 
mulighed for egen have, terrasse, 
garage mm. 


BOLIGGADE 

Boliggader med kantstensparkering og 
mulighed for ophold. 



Gudrunsvej 


Boliggade 

